1. ΝΟΜΟΘΕΤ. ΔΙΑΤΑΓΜΑ υπ’ αριθ. 801 της 26 Νοεμ./12 Δεκ. 1941 Περί απαλλοτριώσεως ακινήτων απόντων εις αλλοδαπήν εργατών θαλάσσης προς συντήρησιν των οικογενειών αυτών. Εκυρώθη και διετηρήθη εν ισχύι δια της υπ’ αριθ. 309 της 30/30 Μαΐου 1946 πράξεως του Υπουργικού Συμβουλίου. Άρθρον 1. Διαρκούντος του παρόντος Ευρωπαϊκού πολέμου επιτρέπεται η υποθήκευσις ή και αυτή η πώλησις ακινήτων, ανηκόντων κατά κυριότητα εις εργάτας θαλάσσης απόντας εις αλλοδαπήν επί τω αποκλειστικώ σκοπώ της εκ του προϊόντος του δανείου ή του τιμήματος συντηρήσεως και νοσηλευτικής περιθάλψεως των εν Ελλάδι διαμενουσών οικογενειών αυτών. Άρθρον 2. Δια την κατά το προηγούμενον άρθρον αποθήκευσιν ή πώλησιν απαιτούνται: α)Ο ιδιοκτήτης εργάτης θαλάσσης να παραμένη αποκεκλεισμένος εις την αλλοδαπήν και να τελή εν απολύτω αδυναμία παροχής οικονομικής ενισχύσεως προς την εν Ελλάδι διαμένουσαν οικογένειάν του. β)Η οικογένεια του εργάτου θαλάσσης να συνετηρείτο υπ’ αυτού και να μη δύναται να συντηρηθή εκ των προσόδων ή εκ του προϊόντος υποθηκεύσεως ή πωλήσεως ιδίας περιουσίας, εξ εργασίας, άλλης προσόδου ή διατροφής οφειλομένης υπό άλλου συγγενούς. γ)Άδεια του Δικαστηρίου των Πρωτοδικών του τόπου του ακινήτου ή της κατοικίας του ενδιαφερομένου, δικάζοντος κατά την επ’ αναφορά διαδικασίαν, χορηγουμένη επί τη αιτήσει του ενδιαφερομένου ή του νομίμου εκπροσώπου αυτού, μη απαιτουμένης κλητεύσεως του απόντος εις την αλλοδαπήν ιδιοκτήτου εργάτου θαλάσσης, μετά κλήτευσιν όμως του τυχόν εν Ελλάδι πληρεξουσίου ή αντικλήτου αυτού. Άρθρον 3. α)Ως οικογένεια του εργάτου θαλάσσης δια την εφαρμογήν του παρόντος Νόμου θεωρείται η νόμιμος σύζυγος και τα νόμιμα τέκνα αυτού, ελλείψει δε τοιούτων, ο πατήρ και η μήτηρ. β)Καθ’ ας περιστάσεις δεν υπάρχει επίτροπος, κηδεμών ή αντιλήπτωρ ή ο υπάρχων βραδύνει, απουσιάζει ή αποποιείται όπως αναλάβη την κατά τον παρόντα νόμον ενέργειαν υπέρ του δικαιουμένου, ούτινος τυγχάνει εκπρόσωπος, δύναται να εισαγάγη την σχετικήν αίτησιν και πας συγγενής του ενδιαφερομένου ή ο αρμόδιος Εισαγγελεύς προς χορήγησιν της κατά το προηγούμενον άρθρον αδείας. ΄Αρθρον 4. 1.Το Δικαστήριον των Πρωτοδικών δύναται, εάν χορηγήση την άδειαν, α)να ορίση τους όρους υφ’ ους δέον να πραγματοποιηθή το ενυπόθηκον δάνειον ή η εκποίησις, ή, αντί της αιτηθείσης εκποιήσεως να επιτρέψη την σύναψιν ενυποθήκου δανείου, καθορίζον συγχρόνως το ανώτατον όριον του ενυποθήκου δανείου ή το κατώτατον τοιούτον του τιμήματος. β)Να διατάξη την παρακατάθεσιν του ποσού του δανείου ή του τιμήματος παρ’ οιωδήποτε νομικώ προσώπω Δημοσίου Δικαίου ή ανεγνωρισμένη Τραπέζη και την καθ’ ωρισμένα ποσά και χρονικάς περιόδους απόδοσιν τούτου εις τους δικαιουμένους ενδιαφερομένους. γ)Να τάξη οιουσδήποτε άλλους όρους ή να διατάξη οιαδήποτε εξασφαλιστικά μέτρα, εν οις και το ακατάσχετον του προϊόντος του δανείου ή του τιμήματος. Το Δικαστήριον των Πρωτοδικών προς μόρφωσιν της πεποιθήσεώς του και εκτίμησιν της ανάγκης της επιβαλλούσης την ως άνω άδειαν δέον απαραιτήτως, πλην των άλλων αποδεικτικών μέσων, να εξετάση αυτεπαγγέλτως ως μάρτυρας την σύζυγον, τους ανιόντας και τους ενηλίκους κατιόντας, εφ’ όσον οι ανωτέρω δεν είναι αιτούντες, ως και τους αδελφούς, του ιδιοκτήτου εργάτου θαλάσσης ή, εν ανυπαρξία τοιούτων ή αδυναμία ή δυσχερεία προσελεύσεώς των, δύο έως τρεις εκ των άλλων στενοτέρων συγγενών αυτού, εν ανυπαρξία δε και τοιούτων προσωπικούς αυτού φίλους. 2.Αι διατάξεις της προηγουμένης παραγράφου δύνανται να τροποποιηθώσι δια μεταγενεστέρας αποφάσεως του αυτού Δικαστηρίου κατά την εν τω παρόντι Νόμω διαδικασίαν. Σελ.. 277 Απαλλοτρίωση ακινήτων απόντων εργατών θάλασσας 7.Γ.η.1 Άρθρον 5. Αι αποφάσεις του Δικαστηρίου υπόκεινται εντός 30 ημερών από της δημοσιεύσεώς των εις το ένδικον μέσον της εφέσεως ενώπιον του οικείου Δικαστηρίου Εφετών, δικάζοντος κατά την αυτήν, ως άνω διαδικασίαν, παρά παντός εκ των εν άρθρω 3 παραγρ. 1 αναφερομένων προσώπων ή παρά του Εισαγγελέως. Άρθρον 6. 1.Τα δια την εφαρμογήν του παρόντος δικαστικά εν γένει έξοδα, βεβαιούμενα από της οικείας αποφάσεως του Δικαστηρίου καταβάλλονται εκ του ποσού του δανείου ή του τιμήματος και, εν περιπτώσει απορρίψεως τελεσιδίκως της αιτήσεως, υπό του Κεφαλαίου Ανεργίας Εργατών Θαλάσσης, εφ’ όσον το οικείον Δικαστήριον κατ’ ελευθέραν κρίσιν ήθελε κρίνει δια της αποφάσεώς του ότι ο αιτησάμενος την κατά τον παρόντα νόμον προστασίαν είναι άπορος. 2.Επιμελεία του Γραμματέως του Δικαστηρίου αι κατά τον παρόντα Νόμον αποφάσεις κοινοποιούνται εις το Υπουργείον Εμπορικής Ναυτιλίας. Άρθρον 7. Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. Σελ. 278 7.Γ.η.1 Απαλλοτρίωση ακινήτων απόντων εργατών θάλασσας